Ki Ageng Pandanaran arep sholat. Dheweke ngersakake genthong mau diisi. Syeh Domba lan Syeh Kewel diutus ngisi Genthong Sinaga, nanging sing ngagetake, dheweke kudu ngisi genthong nganggo kranjang mataera. Syeh Domba lan Syeh Kewel sing wis tekad matuhi dhawuhe Ki Ageng bacut mangkat golek banyu. Kekarone ngubengi Jabalkat kanggo golek tuk utawa sendhang, nanging ora ketemu. Kekarone banjur ngadhep Ki Ageng. Nerangake yen dheweke ora nemokake banyu ing wewengkon kono. Kanthi kasektene Ki Ageng banjur nancepake tekene ing lemah. Sawise dijabut, saka tipak teken mau metu banyune lan dadi tuk. Saka banyu iku, Syeh Domba lan Syeh Kewel bisa ngisi Genthong Sinaga.
